*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*92. számú előterjesztés*

Bátaszék Város Önkormányzata Képviselő-testületének 2019. április 24-én,

16 órakor megtartandó ülésére

*Ipari park üzemeltetésére szolgáltató kiválasztása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság 2019.04.23. |

***Tisztelt Képviselő-testület!***

Az „Iparterület fejlesztése Bátaszéken” című és TOP-1.1.1-15-TL1-2016-00002 azonosító számú, a támogatási kérelemben és annak mellékleteiben rögzített projekt elszámolható költségeinek az Európai Regionális Fejlesztési Alapból és hazai központi költségvetési előirányzatból vissza nem térítendő támogatás formájában történő finanszírozása tárgyban Támogatási Szerződés került aláírásra.

A kivitelezési munkák folyamatban vannak. Az ipari parkon belül egy ingatlan vonatkozásában rendelkezünk bérleti szerződéssel.

Az ipari parkot a megvalósulást követően üzemeltetni kell, hogy az el tudja látni a funkcióját, illetve a Támogatási Szerződésben foglaltak teljesüljenek.

Az üzemeltető kiválasztására nyílt, átlátható és megkülönböztetés-mentes módon, a vonatkozó jogszabályok betartásával kerülhet sor.

Ajánlattételre szóló felhívás került kiküldésre négy vállalkozónak, melynek tárgya:

**A „TOP-1.1.1-15-TL1-2016-00002 kódszámú „Iparterület fejlesztése Bátaszéken” elnevezésű pályázat keretében kialakított iparterület zöldterület-kezelés és egyéb üzemeltetési feladatok ellátása**

Mennyisége:

Zöldterület-kezelés:

évente minimum 5 alkalommal

helye 61/30 hrsz, 2538/2 hrsz-on, 61/15 hrsz-on kiépített közút mellett kb. 7.900m2 területen.

Téli-nyári útüzemeltetés:

A 61/30 hrsz-on lévő út és parkoló és a 2538/2 hrsz-on, 61/15 hrsz-on lévő út területén kb. 2.020m2.

Csapadékcsatorna és burkolt árok tisztítás (61/15 hrsz):

gépi és kézi erővel, kb. 450m hosszon.

Porta épület (61/30 hrsz) üzemeltetése 1 fő foglalkoztatásával.

Az ajánlattételi határidő lejártáig négy ajánlattevő nyújtotta be ajánlatát. Az ajánlatok formai szempontoknak megfelelnek (lásd 1.sz. melléklet).

Az ajánlattevők árajánlatukban az alábbi ellenszolgáltatást ajánlották meg:

1. Otthon Program Kft. (7146 Várdomb, Ady E. u. 14.) 14 935 000,-Ft + 27% Áfa
2. Bát-Erzo Kft. (7140 Bátaszék, Belterület hrsz. 2021) 14 980 000,-Ft + 27% Áfa
3. KÉSZ Kft. (7140 Bátaszék, Bonyhádi út. 28.) 14 960 000,-Ft + 27% Áfa
4. Bát-Kom 2004. Kft. (7140 Bátaszék, Baross u. 1/A) 14 900 000,-Ft + 27% Áfa

Javasoljuk a legalacsonyabb ajánlati árat tevő Bát-Kom 2004. Kft ajánlattevővel összesen 14.900.000 Ft + áfa azaz bruttó 18.923.000,- Ft összeggel történő szerződéskötést.

A vállalkozóval kötendő szerződésben havonta egy alkalommal történő számlázás kerül kikötésre. A szerződés határozott időtartamú, 24 hónapra vonatkozik. 2019. évben várhatóan 6 hónap időtartammal kell számolni a tevékenység végzése vonatkozásában.

A szerződés aláírását megelőzően a szerződést Pénzügyi és Gazdasági Bizottság véleményezni fogja. A szerződés érvényes lesz az aláírás napjától. Hatályba viszont akkor lép, ha a megépített létesítmények mindegyike rendelkezik használatbavételi/üzemeltetési engedéllyel. Ezt követően számítandó a bruttó 788.458,-Ft/hónap díj.

Javasoljuk az alábbi határozati javaslat elfogadását.

***H a t á r o z a t i j a v a s l a t :***

**Ipari park területén zöldterület-kezelés és egyéb üzemeltetési feladatok ellátására**

Bátaszék Város Önkormányzatának Képviselő-testülete;

1. az ipari park területén zöldterület-kezelés és egyéb üzemeltetési feladatok elvégzésével a legalacsonyabb ajánlati árat tevő Bát-Kom 2004. Kft.-t (7140 Bátaszék, Baross u. 1/A) bízza meg,
2. a feladat ellátásához szükséges bruttó 18.923.000,- Ft vállalkozói díjból az önkormányzat

ba) 4.730.748,-Ft összeget a 2019. évi költségvetésének általános tartalékkerete,

bb) 9.461.496,-Ft összeget a 2020. évi költségvetése

bc) 4.730.756,-Ft összeget a 2021. évi költségvetése

terhére biztosítja,

1. felhatalmazza a város polgármesterét a feladat ellátására vonatkozó szerződés aláírására.

*Határidő: 2019. június 30.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Bát-Kom 2004. Kft.

Bátaszéki KÖH városüz. iroda

Bátaszéki KÖH pénzügyi iroda

irattár